[{"text_idx": "#000002", "text": "Osasuna Magna Xotak ostiralean ekingo dio Lehen Mailako 2022/2023 denboraldiari. Antequera izango du aurkari, Malagan jokatuko den partidan. Talde berdeak asteartean egin zuen denboraldiko aurkezpena, Anaitasuna pabilioian. Denboraldi berezia da aurtengoa, talde irurtzundarrak Lehen Mailan, gorenean, 25 urte bete dituelako."}, {"text_idx": "#000004", "text": "Imanol Arregik aipatu zuen aurtengo urtea \u201cberezia\u201d dela, \u201cXota bezalako klub batendako halako urteurrena ospatzea sekulakoa delako. Halaber, babesle eta laguntzaile guztiei eskerrak eman zizkien. \u201cDenboraldi gogorra izango da, baina guztia emango dugu jendeak disfrutatu eta pabilioitik irribarretsu ateratzeko\u201d. Tatono Arregi presidenteak ere urte luze hauetan kluba lagundu eta babestu duten guztiak eskertu zituen eta \u201cproiektu honen alde borrokan\u201d jarraituko dutela nabarmendu zuen."}, {"text_idx": "#000007", "text": "Talde gaztea du Osasuna Magna Xotak. \u201cSare sozialeei kasu eginez gero, etxean geratu beharko genuke. Baina Xota garenez, izorratzen jarraituko dugu\u201d nabarmendu zuen Imanol Arregik, bere ohiko umorearekin."}]